News Update: ธุรกิจเกมในจีนกลับมาแล้ว Tencent และ NetEase ออกเกมใหม่ หลังจีนผ่อนคลายอุตสาหกรรมเทคฯ - FINNOMENA
Tencent ได้รับอนุมัติออกเกมใหม่เป็นครั้งแรกนับตั้งแต่ปี 2021 ที่หน่วยงานกำกับดูแลของจีนระงับการออกใบอนุญาตทั้งหมด ด้านรัฐบาลจีนทยอยยกเลิกมาตรการควบคุมตลาดความบันเทิงบนมือถือที่ใหญ่ที่สุดในโลก
14 ก.ย. 2565

Tencent ได้รับอนุมัติออกเกมใหม่เป็นครั้งแรกนับตั้งแต่ปี 2021 ที่หน่วยงานกำกับดูแลของจีนระงับการออกใบอนุญาตทั้งหมด ด้านรัฐบาลจีนทยอยยกเลิกมาตรการควบคุมตลาดความบันเทิงบนมือถือที่ใหญ่ที่สุดในโลก
เกมเกี่ยวกับการศึกษาด้านสุขภาพของ Tencent เป็นหนึ่งใน 73 เกมของจีนที่ได้รับอนุมัติจาก National Press and Publication Administration (NPPA) เมื่อวันอังคาร (13 ก.ย.) ซึ่งนี่เป็นใบอนุญาตชุดที่ 5 ซึ่งได้รับการอนุมัติในปีนี้
ก่อนหน้านี้ในเดือนเม.ย. NPPA กลับมาเผยแพร่รายชื่อเกมที่ได้รับอนุมัติตามปกติ แต่ Tencent ไม่ได้รับการอนุมัติในรอบก่อน
ขณะที่คู่แข่งที่เล็กกว่าอย่าง NetEase ก็ได้รับอนุมัติเกมในเดือน ก.ย. เช่นกัน ส่งผลให้ราคาหุ้นของบริษัทเพิ่มขึ้นในการซื้อขายล่วงหน้าของสหรัฐฯ
Tencent เปิดตัว “Defense of Health” ในปี 2021 โดยเกมดังกล่าวได้รับอนุมัติภายใต้ Nanjing Wangdian Technology ซึ่งเป็นบริษัทที่ถูกควบคุมและบริหารโดย Tencent รวมถึง Pony Ma ผู้ร่วมก่อตั้ง
การคุมเข้มเทคโนโลยีของปักกิ่งตั้งแต่ภาคอีคอมเมิร์ซ ฟินเทค ไปจนถึงการศึกษาออนไลน์ รวมถึงเกมออนไลน์ในเดือน ส.ค. 2021 หน่วยงานกำกับดูแลออกมาตรการที่เข้มงวด เช่น กำหนดเวลาเล่นสำหรับเยาวชน และข้อกำหนดต่างๆ ที่มุ่งเป้าควบคุมการติดเกม
Bloomberg News รายงานว่า หน่วยงานเฝ้าระวังสื่อของจีนระงับการออกใบอนุญาต และหลังจากนั้นการอนุมัติเกมใหม่มีความรอบคอบมากขึ้น เพื่อพิจารณาว่าเกมดังกล่าวมีคุณสมบัติตรงตามเกณฑ์ที่เข้มงวดในด้านเนื้อหาและการคุ้มครองเด็กหรือไม่ ส่งผลให้การเปิดตัวเกมต่างๆ ล่าช้า
อ้างอิง: https://www.bloomberg.com/news/articles/2022-09-13/tencent-netease-games-approved-in-sign-china-s-crackdown-is-easing?srnd=premium-asia&sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Netease
News Update
Tencent
หุ้นจีน
หุ้นเทคโนโลยีจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA